**Tamezdeyt n tsekliwin d tutlayin**

**Tasga n tutlayt d yidles n tmaziɣt**

**Aseggas asdawan : 2020-2021**

**Aswir :** aseggas **W.2**/ tasnilest/tasnalmudt

**Almud :** Tasnalmudt

**Aseqsi 1/**

. Aḍris-a yezmer ad yili d win s ara d-yessuddes uselmad tugzimt n uselmed deg tneɣrit. Seg tama-k ( m), sissen-d tugzimt i tẓemreḍ ad teslemdeḍ i yinelmaden akken, nutni daɣen, ad sɛun tizemmar ara ten-yeǧǧen ad gzun, ad d-arun aḍris-a am wa.

Deg usissen n tugzimt-a, yessefk ad tefkeḍ:

* **azwel-is;**
	+ **iswi n temsirt n tegzi n uḍris,**
	+ **anta tamsirt n tjerrumt i iwatan? acuɣer?**
* **-afares n taggara** : aru-d aseqsi i tzemreḍ ad tefkeḍ i yinelmaden akken ad d-farsen nutni s timmad-nsen aḍris. Syin akin, segzi-d iswi n urmud-a aneggaru.

**Aḍris**

Muḥend d yiwen n bu leḥnak ur ikeččem ara di tewwurt. Aɛebbuḍ-is ad as-tiniḍ s tadist. Mi ara icennu, yettizwiɣ am ujiḥbuḍ. Tidi ad d- tettcercur, allen-is ad as-tiniḍ ad d-neṭṭgent seg twenza-s, ma d acebbub-is yettembiwil am yiẓerman. Yezga-d akk d yinemhalen n luzin akken ma llan, ulac win ur t-nessin. ḥemmlen-t akk. Γas ifeqqeɛ, ur as-ttaṭṭafen ara tuḥsift. Yerna axir win i t-yesɛan d amdakel, ad yili Rebbi d ucengu-ines. Di tesmečča d netta i yasen-iferqen tagella. Aṭas i wimi yenna : "Ad teččeḍ ma yegra-d". Win i t-yesserfan ad as-yini: "Aɣenğa, d abeḥri i d-yettagem".

Muḥend mačči d menwala, yeɣra yalmi i yecɛef, ɣur-s agerdas n tusnakt asmi i teswa tɣuri , mačči am tura. Wiyyi i d-yessuffuɣ uɣerbaz ur ẓrin anda ara ffɣen ama s trumit ama s taɛrabt. Ula d tamaziɣt, snen kan tinna n : “ḥemmleɣ-tt teḥmmel-iyi, baba-a yugi-yi ".

**Aɣbalu** : A. Mezdad*, IḌ D WASS*

**Aseqsi 2./**

Tura d iluɣma n taywalt (neɣ iluɣma imaynuten ) i yeṭṭfen adeg n yiluɣma iɣessanen, acuɣer? D acu i d-wwin iwata aselmed n tutlayt?

**Aseqsi 3/**

 Acuɣer i yessefk ad yili uselmed s yiḍrisen iḥeqqaniyen ( textes authentiques) (neɣ s tewsatin tinmettiyin: genres sociaux)

**Aseqsi 4 /**

Aniti tizemmar iɤer yezmer ad yaweḍ unelmad mi ara iɣer tirmad-a :

**-taɤuri n uḍris;**

**-tanfalit.**

**Awal ma wezzil yefra, ma ɣezzif ad d-yarew kra**

Tawenza yelhan